સારાંશ માટે દસ્તાવેજ: કોરોના રેપિડ ટેસ્ટ

આરોપ એવો છે કે જે એક રેપિડ ડાયગ્નોસ્ટિક કિટની કિંમત રૂ. 245 છે તેને આઈસીએમઆર એક કંપની પાસેથી રૂ. 600માં ખરીદી રહી છે. એટલે કે કોરોનાના આ ભયંકર સમયમાં પણ લોકો નફાખોરી કરવાનું ચૂકતા નથી અને નફો પણ 145 ટકાથી વધારે. 

અલબત્ત, આઈસીએમઆરે સમગ્ર મુદ્દે સ્પષ્ટતા કરતાં જણાવ્યું હતું કે ભારત સરકારને એકેય પૈસાનું નુકસાન થયું નથી, પણ ટેસ્ટિંગ કિટની ખરીદી અને તેને વેચાણમાં થતા નફાની કહાણી અહીં પૂરી થતી નથી. તેની ભીતર જવાથી સમજાય છે કે તેમાં બીજી એવી ઘણી બાબતો છે, જે બહાર આવી નથી. 











ક્યાંથી શરૂ થયો વિવાદ?

વાસ્તવમાં આ મામલાની શરૂઆત દિલ્હી હાઈકોર્ટના એક આદેશથી થઈ હતી. એ ઑર્ડર વિશે જાણતા પહેલાં એ જાણી લેવું જરૂરી છે કે કોવિડ-19ની તપાસ બે રીતે કરવામાં આવે છે. 

એક હોય છે RT-PCR ટેસ્ટ. આ ટેસ્ટનો રિપોર્ટ આવવામાં સમય લાગે છે, પણ ભારત સરકાર તપાસ માટે સૌથી વધારે મહત્ત્વ આ ટેસ્ટને આપે છે. 

બીજો હોય છે રેપિડ ટેસ્ટ. તેમાં ટેસ્ટનો રિપોર્ટ થોડી મિનિટોમાં જ આવી જાય છે, પણ ભારત સરકાર આ ટેસ્ટ સર્વેલન્સ માટે કરાવવા ઇચ્છે છે. તેનાથી એ ખબર પડે છે કે તમારા શરીર ક્યારેક જે ઇન્ફેક્શન હતું એ હવે ઍન્ટિ-બોડી બની ગયું છે. 

ભારતમાં રેપિડ ટેસ્ટિંગ કિટની આયાત ચીનથી કરનારી એક કંપની મૅટ્રિક્સ લૅબ અને સમગ્ર ભારતમાં કિટનું વિતરણ કરનારી કંપની રેર મૅટાબૉલિક્સ લાઇફ સાયન્સિસ પ્રાઇવેટ લિમિટેડ વચ્ચે માર્ચમાં એક કરાર થયો હતો.

બન્ને કંપનીઓ વચ્ચે પૈસાની લેવડદેવડ બાબતે વિવાદ થયો હતો અને મામલો દિલ્હી હાઈકોર્ટમાં પહોંચ્યો હતો. દિલ્હી હાઈકોર્ટમાં રેર મૅટાબૉલિક્સ લાઇફ સાયન્સિસ પ્રાઇવેટ લિમિટેડે અરજી કરી હતી. 

કરાર અનુસાર, રેર મૉટાબૉલિક્સ સમગ્ર દેશ માટે રેપિટ કિટની ડિસ્ટ્રિબ્યુટર હતી અને મૅટ્રિક્સ લૅબ તમામ કિટ્સની આયાત કરનારી કંપની હતી. 

રેર મૅટાબૉલિક્સે આરોપ મૂક્યો હતો કે ચીનથી કિટની આયાત કરતી કંપની મૅટ્રિક્સ લૅબ ડિલિવરી પહેલાં જ પૈસાની માગણી કરી રહી છે. 

કંપનીના વકીલ જયંત મહેતાએ બીબીસી સાથેની વાતચીતમાં જણાવ્યું હતું કે આ કેસની સુનાવણી દરમિયાન કોર્ટને ખબર પડી હતી કે ચીનથી કિટની આયાત કરતી કંપની તો માત્ર 245 રૂપિયા પ્રતિ કિટના ભાવે કિટની ખરીદી કરી રહી છે. 

આ બાબતે કોર્ટે જણાવ્યું હતું કે આજના દૌરમાં કિટ જેવી જરૂરી સામગ્રીના 245 રૂપિયાના ભાવમાં 155 રૂપિયા ઉમેરી દઈએ તો કંપનીને 61 ટકા નફો થાય. નફાનું એ પ્રમાણ બહુ જ વધારે છે અને કિટ...\nદસ્તાવેજની સમાન ભાષામાં સારાંશ:
કોરોના ટેસ્ટિંગ કિટના ભાવના મુદ્દે ઇન્ડિયન કાઉન્સિલ ઑફ મેડિકલ રિસર્ચ (આઈસીએમઆર) પર ગંભીર આરોપ મૂકવામાં આવી રહ્યો છે.